CELEX: 32015D0957
Language: sk
Date: 2015-06-17 00:00:00
Title: Rozhodnutie Politického a bezpečnostného výboru (SZBP) 2015/957 zo 17. júna 2015 o prijatí príspevkov tretích štátov na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/2/2015)

20.6.2015   
            
            
               SK
            
            
               Úradný vestník Európskej únie
            
            
               L 156/23
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/957
   zo 17. júna 2015
   o prijatí príspevkov tretích štátov na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) (EUAM Ukraine/2/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1), a najmä na jeho článok 10,
   keďže:
   
               (1)
            
            
               Rada podľa článku 10 ods. 3 rozhodnutia 2014/486/SZBP poverila Politický a bezpečnostný výbor (ďalej len „PBV“), aby prijímal príslušné rozhodnutia o prijatí príspevkov tretích štátov na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine).
            
         
               (2)
            
            
               Veliteľ civilných operácií odporučil, aby PBV prijal navrhované príspevky Kanady a Nórskeho kráľovstva na misiu EUAM Ukraine a aby ich považoval za významné.
            
         
               (3)
            
            
               Kanada a Nórske kráľovstvo by mali byť oslobodené od finančných príspevkov do rozpočtu misie EUAM Ukraine,
            
         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevky Kanady a Nórskeho kráľovstva na poradnú misiu Európskej únie pre reformu sektora civilnej bezpečnosti na Ukrajine (EUAM Ukraine) sa prijímajú a považujú sa za významné.
   2.   Kanada a Nórske kráľovstvo sa oslobodzujú od finančných príspevkov do rozpočtu misie EUAM Ukraine.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   
      V Bruseli 17. júna 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 217, 23.7.2014, s. 42.